PMIndiaData/PMIndiaSum huggingface dataset:
મંત્રીમંડળે બિલાસપુરમાં નવી એમ્સ સ્થાપિત કરવાની મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રિય મંત્રીમંડળે પ્રધાનમંત્રી સ્વાસ્થ્ય સુરક્ષા યોજના (પીએમએસએસવાય) હેઠળ બિલાસપુર (હિમાચલપ્રદેશ)માં નવી એમ્સની સ્થાપના કરવા માટે મંજુરી આપી છે. આ પ્રોજેક્ટનો ખર્ચ રૂ. 1351 કરોડ છે. પ્રોજેક્ટની ખાસિયતો: નવા એમ્સનું નિર્માણકાર્ય 12 મહિનાનાં પૂર્વનિર્માણનાં તબક્કા, 30 મહિનાનાં નિર્માણનાં તબક્કા અને સ્થિરતા/કાર્યરત થવાનાં 6 મહિનાનાં તબક્કા સાથે કુલ 48 મહિનામાં પૂર્ણ થશે. સંસ્થા હોસ્પિટલ ધરાવશે, જેમાં 750 બેડ અને એક ટ્રોમા સેન્ટરની સુવિધા હશે. તેમાં દર વર્ષ 100 એમબીબીએસ વિદ્યાર્થીઓ ભણી શકે એવી મેડિકલ કોલેજ હશે. તેમાં એક નર્સિંગ કોલેજ હશે, જેમાં દર વર્ષે બી.એસસી. (નર્સિંગ)નાં 60 વિદ્યાર્થીઓ અભ્યાસ કરશે. એમ્સ, નવી દિલ્હીની જેમ અહીં રહેણાંક સંકુલો અને આનુષંગિક સુવિધાઓ/સેવાઓ ઊભી કરવામાં આવશે. હોસ્પિટલ 20 સ્પેશ્યાલિટી/સુપર-સ્પેશ્યાલિટી વિભાગો ધરાવશે, જેમાં 15 ઓપરેશન થિયેટર સામેલ છે. તે મેડિસિનની પરંપરાગત વ્યવસ્થામાં સારવારની સુવિધાઓ પ્રદાન કરવા 30 બેડ સાથે આયુષ વિભાગ પણ ધરાવશે. અસર: નવી એમ્સની સ્થાપના બે પ્રકારનાં ઉદ્દેશ પાર પાડશે – એક, આ વિસ્તારનાં લોકોને સુપર સ્પેશ્યાલિટી હેલ્થકેર સેવા પ્રદાન કરશે. બે, આ વિસ્તારમાં તબીબી સેવાઓ પ્રદાન કરવા મોટી સંખ્યામાં ડૉક્ટર્સ અને અન્ય હેલ્થ વર્કર્સ પૂરાં પાડશે, જેઓ રાષ્ટ્રીય આરોગ્ય અભિયાન (એનએચએમ) હેઠળ ઊભી કરવામાં આવેલી પ્રાથમિક અને દ્વિતીયક સ્તરની સંસ્થાઓ/સુવિધાઓ માટે ઉપલબ્ધ થઈ શકશે. પૃષ્ઠભૂમિ: આ યોજના હેઠળ, એમ્સની સ્થાપના ભુવનેશ્વર, ભોપાલ, રાયપુર, જોધપુર, ઋષિકેશ અને પટણામાં થઈ છે, જ્યારે રાયબરેલીમાં એમ્સનું નિર્માણકાર્ય ચાલુ છે. ઉપરાંત વર્ષ 2015માં નાગપુર (મહારાષ્ટ્ર), કલ્યાણી (પશ્ચિમ બંગાળ) અને ગુન્તુરમાં મંગલગીરી (આંધ્રપ્રદેશ)માં ત્રણ એમ્સ સ્થાપિત કરવાની મંજૂરી આપવામાં આવી હતી, વર્ષ 2016માં ભટિન્ડા અને ગોરખપુરમાં બે એમ્સ સ્થાપિત કરવાની તથા કામરૂપ (અસમ)માં એક એમ્સ સ્થાપિત કરવાની મંજૂરી આપવામાં આવી છે.
રશિયાના પ્રાંતોના ગવર્નર્સ સાથે પ્રધાનમંત્રીનું આદાનપ્રદાન

પ્રધાનમંત્રી શ્રી નરેન્દ્ર મોદી આજે રશિયાના વિવિધ પ્રાંતોના 16 ગવર્નર્સને મળ્યા હતા અને તેમની સાથે આદાનપ્રદાન કર્યું હતું. પ્રધાનમંત્રીએ તેમનું વિઝન જણાવતા કહ્યું હતું કે, બંને દેશોના પ્રદેશો અને પ્રાંતો વચ્ચેની ભાગીદારી દ્વિપક્ષીય સંબંધોને મજબૂત કરવા માટે આવશ્યક છે. તેમણે ગુજરાતના મુખ્યમંત્રી તરીકે વર્ષ 2001માં રશિયાના એસ્ટ્રાખાન પ્રાંતની મુલાકાતને યાદ કરી હતી. ગવર્નર્સે ભારત અને તેમના પ્રાંતો વચ્ચે આદાનપ્રદાન, પીપલ-ટૂ-પીપલ અને વ્યાવસાયિક જોડાણ માટેની તકો સમજાવી હતી. આજના આ ઇન્ટરેક્શન્સમાં હાજર રહેનાર ગવર્નર્સમાં અર્ખાન્જેલ્સ્ક ઓબ્લાસ્ટ, એસ્ટ્રાખાન ઓબ્લાસ્ટ, ઇર્કુત્સ્ક રિજન, મોસ્કો રિજન, પ્રાઇમોર્યે ટેરિટરી, કાલ્મીકિયા પ્રજાસત્તાક, તાતરસ્તાન, સેન્ટ પીટર્સબર્ગ, સખાલિન ઓબ્લાસ્ટ, સ્વેર્દલોવસ્ક ઓબ્લાસ્ટ, તોમ્સ્ક ઓબ્લાસ્ટ, તુલા ઓબ્લાસ્ટ, ઉલીઓનોવ્સ્ક ઓબ્લાસ્ટ, ખાભરોવસ્કી ક્રાઇ, શેલ્યાબિન્સ્ક ઓબ્લાસ્ટ અને યારોસ્લાવ્લ બ્લાસ્ટના ગવર્નર્સ સામેલ છે.
પ્રધાનમંત્રીએ અંદાજપત્રમાં કરવામાં આવેલી કૃષિ અને ખેડૂત કલ્યાણ સંબંધિત જોગવાઇઓના અસરકારક અમલીકરણ વિશે યોજાયેલા વેબિનારમાં સંબોધન કર્યું

પ્રધાનમંત્રી શ્રી નરેન્દ્ર મોદીએ અંદાજપત્રમાં કરવામાં આવેલી કૃષિ અને ખેડૂત કલ્યાણ સંબંધિત જોગવાઇઓના અસરકારક અમલીકરણ વિશે આજે યોજાયેલા વેબિનારમાં વીડિયો કોન્ફરન્સના માધ્યમથી સંબોધન કર્યું હતું. આ વેબિનારમાં કૃષિ, ડેરી, મત્સ્યપાલનના નિષ્ણાતો, જાહેર, ખાનગી તેમજ કોર્પોરેટ ક્ષેત્રના હિતધારકો અને ગ્રામીણ અર્થતંત્રને ભંડોળ પૂરું પાડતી બેંકોના પ્રતિનિધિઓ તેમજ કેન્દ્રીય કૃષિ મંત્રી પણ ઉપસ્થિત રહ્યાં હતા. આ પ્રસંગે સંબોધન આપતી વખતે પ્રધાનમંત્રીએ નાના ખેડૂતોને કેન્દ્ર સ્થાને રાખતી સરકારની દૂરંદેશીને રેખાંકિત કરી હતી. તેમણે ઉમેર્યું હતું કે, આ નાના ખેડૂતોનું સશક્તિકરણ કરવાથી ભારતીય કૃષિ ક્ષેત્રને સંખ્યાબંધ સમસ્યાઓમાંથી મુક્તિ મેળવવામાં મદદ મળી રહેશે. તેમણે કેન્દ્રીય અંદાજપત્રમાં પશુ સંવર્ધન, ડેરી અને મત્સ્યપાલન ક્ષેત્રને પ્રાથમિકતા સાથે રૂપિયા 16,50,000 કરોડના કૃષિ ધિરાણના લક્ષ્યમાં વૃદ્ધિ કરવી, ગ્રામીણ માળખાકીય સુવિધા ભંડોળને વધારીને રૂપિયા 40,000 કરોડ કરવું, સુક્ષ્મ સિંચાઇ માટે ફાળવણી બમણી કરવી, ઓપરેશન ગ્રીન યોજનાનો અવકાશ વધારીને ઝડપથી બગડી શકે તેવા 22 ઉત્પાદનો સુધી તેનું વિસ્તરણ કરવું અને 1000થી વધારે મંડીને e-
પ્રધાનમંત્રીએ જ્યોર્જિયા મેલોનીને ઇટાલિયન સામાન્ય ચૂંટણીઓમાં તેમની પાર્ટી ફ્રેટેલી ડી’ઇટાઇયાનું નેતૃત્વ કરવા બદલ અભિનંદન પાઠવ્યા

પ્રધાનમંત્રી શ્રી નરેન્દ્ર મોદીએ જ્યોર્જિયા મેલોનીને ઈટાલીની સામાન્ય ચૂંટણીઓમાં તેમની પાર્ટી ફ્રેટેલી ડી‘ઈટાઈયાનું નેતૃત્વ કરવા બદલ અભિનંદન પાઠવ્યા છે. પ્રધાનમંત્રીએ ટ્વીટ કર્યું; “તમારા પક્ષ @
કેન્દ્ર સરકારના કર્મચારીઓ માટે મોંઘવારી ભથ્થાનો હપ્તો છૂટો કરવાનો તથા પેન્શરોને મોંધવારીમાં 1.07.2016થી રાહત આપવાનો કેબિનેટનો નિર્ણય

પ્રધાનમંત્રી શ્રી નરેન્દ્ર મોદીના અધ્યક્ષપદે મળેલી ભારત સરકારની કેબિનેટની બેઠકમાં મોંઘવારી ભથ્થા (ડીએ)નો હપ્તો છૂટો કરવાનો તથા પેન્શનરોને તા.1-07-2016થી અમલી બને તે રીતે ભાવ વધારાના વળતર તરીકે બેઝીક પગાર/પેન્શનમાં બે ટકાની રાહત આપવાનો નિર્ણય લેવામાં આવ્યો હતો. આ વધારો 7મા સેન્ટ્રલ પે કમિશનની ભલામણો અનુસાર કરવામાં આવ્યો છે. બંને મોંઘવારી ભથ્થા અને મોંઘવારીમાં રાહતને કારણે સરકારની તિજોરી ઉપર વાર્ષિક રૂ. 5622.10 કરોડનો બોજ પડશે અને 2016-17ના 8 માસના ગાળા માટે (એટલે કે જુલાઈ 2016 થી ફેબ્રુઆરી 2017 સુધીના ગાળા માટે આ બોજ રૂ. 3748.06 કરોડ જેટલો રહેશે. અંદાજે 50.68 લાખ સરકારી કર્મચારીઓ અને 54.24 લાખ પેન્શનરોને આ જાહેરાતથી લાભ થશે.
મંત્રીમંડળે ઇન્ડિયન પોસ્ટ પેમેન્ટ બેંકની સ્થાપના માટે વધારેલા અંદાજિત ખર્ચને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રિય મંત્રીમંડળે ઇન્ડિયા પોસ્ટ પેમેન્ટ બેંક (આઇપીપીબી)ની સ્થાપના કરવા માટેની યોજનાનો ખર્ચ રૂ. 800 કરોડથી વધારીને રૂ. 1,435 કરોડ કરવા સંબંધિત સંશોધનને મંજૂરી આપી છે. સંશોધિત ખર્ચનાં અંદાજમાં રૂ. 635 કરોડની વધારાની રકમમાં રૂ. 400 કરોડ ટેકનોલોજીકલ ખર્ચ માટે અને રૂ. 235 કરોડ માનવ સંસાધન પર ખર્ચ થશે. વિગતઃ આઇપીપીબી સેવાઓ 1 સપ્ટેમ્બર, 2018થી 650 આઇપીપીબી શાખાઓ અને 3250 એક્સેસ પોઇન્ટ તથા ડિસેમ્બર, 2018 સુધી તમામ 55 લાખ પોસ્ટ ઓફિસ (એક્સેસ પોઇન્ટ)માં ઉપલબ્ધ થશે. આ યોજનામાં લગભગ 3500 કુશળ બેંકિંગ વ્યાવસાયિકો અને દેશભરમાં નાણાકીય જાણકારી વધારવા માટે જરૂરી અન્ય લોકો માટે રોજગારીની નવી તકોનું સર્જન થશે. આ યોજનાનો ઉદ્દેશ સામાન્ય નાગરિક માટે પહોંચની સરળતા વધારવાનો, વહન કરવા યોગ્ય અને વિશ્વસનિય બેંકનું નિર્માણ કરવાનો, જ્યાં બેંક નથી ત્યાં આ અવરોધને દૂર કરીને નાણાકીય સર્વસમાવેશકતાની દિશામાં આગળ વધવાનો તથા ઘરઆંગણે બેંકિંગ સહાયતા મારફતે ઓછી બેંકો ધરાવતાં વિસ્તારોમાં વૈકલ્પિક ખર્ચને ઓછો કરવાનો છે. આ યોજના સરકારની ‘ઓછી રોકડ’ (
કેન્દ્રીય મંત્રીમંડળે ભારત અને કિર્ગિસ્તાન વચ્ચે પ્રવાસન ક્ષેત્રમાં સહકાર વધુ મજબૂત બનાવવા માટે થયેલા સમજૂતી કરારને મંજૂરી આપી

પ્રધાનમંત્રી શ્રી નરેન્દ્ર મોદીના અધ્યક્ષસ્થાને કેન્દ્રીય મંત્રીમંડળે ભારત સરકાર અને કિર્ગિસ્તાનના સંસ્કૃતિ, માહિતી અને પ્રવાસન મંત્રાલય વચ્ચે પ્રવાસન ક્ષેત્રમાં સહકાર વધુ મજબૂત બનાવવા માટે કરેલા સમજૂતી કરારને મંજૂરી આપી છે. પ્રવાસનના ક્ષેત્રે સમજૂતી કરાર પરના હસ્તાક્ષરને પગલે બંને દેશો પરસ્પર હિતોને ધ્યાનમાં રાખતા બંને દેશોના આર્થિક વિકાસ માટે એકબીજાના દેશમાં પ્રવાસનના વિકાસ અને પ્રોત્સાહન માટે રચનાત્મક સંવાદમાં પ્રવેશ્યા છે. કિર્ગિસ્તાન સરકાર સાથે સમજૂતી કરારને પગલે આ મહત્વપૂર્ણ સ્ત્રોત બજારમાંથી આવનારા પ્રવાસીઓની સંખ્યા વધશે. સમજૂતી કરારના મુખ્ય ઉદ્દેશોમાં આ બાબતો સામેલ છે ક) પ્રવાસન ક્ષેત્રે દ્વિપક્ષીય સહકાર વધારવો ખ) પ્રવાસનને લગતી માહિતી અને ડેટાનું આદાન-પ્રદાન કરવું ગ) હોટેલ્સ અને ટુર ઓપરેટર્સ સહિતના પ્રવાસન ક્ષેત્રના ભાગીદારો વચ્ચે સહકારને પ્રોત્સાહન આપવું ઘ) માનવ સંસાધન વિકાસમાં સહયોગ માટે પરસ્પર આદાન-પ્રદાનના કાર્યક્રમ સ્થાપવા ચ) પ્રવાસન અને હોસ્પિટાલિટી ક્ષેત્રોમાં રોકાણો કરવા છ) બંને દેશોમાં પરસ્પર પ્રવાસનને પ્રોત્સાહન માટે ટુર ઓપરેટર્સ, મીડિયા, અભિપ્રાય બાંધવા માટે અગ્રણી ગણાતી વ્યક્તિઓની અરસપરસ દેશોમાં મુલાકાતો ગોઠવવી જ) પ્રમોશન, માર્કેટિંગ, ફરવા કે જોવાલાયક સ્થળના વિકાસ અને વ્યવસ્થાપનના ક્ષેત્રોમાં અનુભવોનું આદાન-પ્રદાન કરવું ઝ) એકબીજાના દેશોમાં પ્રવાસન મેળાઓ, પ્રદર્શનોમાં ભાગ લેવો અને ટ) સલામત અને ગૌરવભર્યા તેમજ સાતત્યપૂર્ણ પ્રવાસનને પ્રોત્સાહન આપવું કિર્ગિસ્તાન સીઆઈએસ દેશોનો હિસ્સો છે અને કઝાખસ્તાન અને ઉઝ્બેકિસ્તાન જેવા દેશો વડે ઘેરાયેલો છે. ભારત અને કિર્ગિસ્તાન મજબૂત રાજદ્વારી અને લાંબા સમયના આર્થિક સંબંધો ધરાવે છે. છેલ્લા પાંચ વર્ષોમાં કિર્ગિસ્તાનમાંથી ભારત આવનારા પ્રવાસીઓની સંખ્યા આ મુજબ છે :- 2012 2013 2014 2015 2016 1348 2103 2479 2729 2883
પ્રધાનમંત્રીએ શ્રીમતી સોનિયા ગાંધીને તેમની માતાના નિધન પર સાંત્વના પાઠવી

પ્રધાનમંત્રી શ્રી નરેન્દ્ર મોદીએ શ્રીમતી સોનિયા ગાંધીને તેમના માતા શ્રીમતી પાઓલા મૈનોના નિધન પર શોક વ્યક્ત કર્યો છે. પ્રધાનમંત્રી શ્રીએ ટ્વીટ કર્યું: “સોનિયા ગાંધીજીને તેમના માતા, શ્રીમતી પાઓલા મૈનોના નિધન પર સાંત્વના. તેમના આત્માને શાંતિ મળે. આ દુઃખની ઘડીમાં, મારા વિચારો સમગ્ર પરિવાર સાથે છે.”
પ્રધાનમંત્રીએ મેઘાલયના લોકોને રાજ્યના સ્થાપના દિવસ નિમિત્તે શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ મેઘાલયના લોકોને રાજ્યના સ્થાપના દિવસ નિમિત્તે શુભેચ્છા પાઠવી હતી. ટ્વીટ કરી પ્રધાનમંત્રીએ જણાવ્યું હતું કે, “મેઘાલયના લોકો તેમના દયાળુ સ્વભાવ માટે જાણીતા છે. રમત-ગમત, સંગીતથી લઈને પ્રકૃતિના સંરક્ષણ સુધી, તેમની પાસેથી ઘણું શીખવા જેવું છે. આવનારા વર્ષોમાં મેઘાલયના વિકાસ માટે પ્રાર્થના કરૂં છું.”
પ્રધાનમંત્રી માલ્દિવ્સની પીપલ્સ મજલિસનાં અધ્યક્ષ મોહમ્મદ નાશીદને મળ્યાં

ભારતનાં લોકસભાનાં અધ્યક્ષ અને રાજ્યસભાનાં અધ્યક્ષનાં સહિયારા આમંત્રણને સ્વીકારીને ભારતની મુલાકાતે આવેલા માલ્દિવ્સની પીપલ્સ મજલિસના અધ્યક્ષ શ્રી મોહમ્મદ નાશીદ આજે નવી દિલ્હીમાં પ્રધાનમંત્રી શ્રી નરેન્દ્ર મોદીને મળ્યાં હતાં. અધ્યક્ષ નાશીદને આવકારતાં પ્રધાનમંત્રીએ જણાવ્યું હતું કે, બંને સંસદ વચ્ચેનું જોડાણ ભારત અને માલ્દિવ્સ વચ્ચેનાં જીવંત સંબંધોની ચાવી છે. તેમણે વિશ્વાસ વ્યક્ત કર્યો હતો કે, આ મુલાકાતથી બંને દેશો વચ્ચેનાં મૈત્રીપૂર્ણ સંબંધોને વધારે ગાઢ બનાવવામાં મદદ મળશે. ચાલુ વર્ષે જૂન મહિનામાં માલેની પોતાની મુલાકાતને અને એ મુલાકાતમાં પીપલ્સ મજલિસને કરેલા સંબોધનને યાદ કરીને પ્રધાનમંત્રીએ માલ્દિવ્સમાં લોકશાહીને મજબૂત કરવા અને સક્ષમ બનાવવા અધ્યક્ષ નાશીદના નેતૃત્વની પ્રશંસા કરી હતી. પ્રધાનમંત્રીએ પુનઃપુષ્ટિ કરી હતી કે, ભારત સ્થિર, સમૃદ્ધ અને શાંતિપૂર્ણ માલ્દિવ્સ માટે માલ્દિવ્સની સરકાર સાથે મજબૂતી પૂર્વક કામ કરવાનું ચાલુ રાખવા કટિબદ્ધ છે, જેમાં મૈત્રીપૂર્ણ માલ્દિવિયનની મહત્વકાંક્ષાઓ પૂર્ણ થઈ રહી છે. અધ્યક્ષ નાશીદે ભારત અને માલ્દિવ્સનાં સંબંધોને ગાઢ બનાવવા માટે પ્રધાનમંત્રીનો ગયા વર્ષે માલ્દિવ્સમાં નવી સરકારની રચના થઈ ત્યારથી એમના સતત સાથ સહકાર માટે આભાર માન્યો હતો. તેમણે માલ્દિવનાં લોકોનાં કલ્યાણ માટે માલ્દિવ્સમાં હાથ ધરવામાં આવેલા વિકાસલક્ષી સાથ સહકાર માટે પણ પ્રધાનમંત્રીનો આભાર માન્યો હતો. તેમણે માલ્દિવ્સની ‘ઇન્ડિયા ફર્સ્ટ’ પોલિસીને સતત ટેકો આપવાની ખાતરી આપી હતી. તેમણે જણાવ્યું હતું કે, સંસદીય પ્રતિનિધિમંડળની મુલાકાતથી સામુદાયિક જોડાણ અને બંને દેશો વચ્ચેનાં મૈત્રીપૂર્ણ સંબંધો વધારે ગાઢ બનાવવામાં મદદ મળશે.
પ્રધાનમંત્રીએ અધિક સચિવો અને સંયુક્ત સચિવો સાથે ચોથી બેઠક યોજી

પ્રધાનમંત્રી શ્રી નરેન્દ્ર મોદી બુધવારે ભારત સરકારમાં કાર્યરત 80થી વધારે અધિક સચિવો અને સંયુક્ત સચિવોનાં જૂથને મળ્યાં હતાં તથા તેમની સાથે ચર્ચાવિચારણા કરી હતી. આ પ્રકારની પાંચ બેઠકો યોજવાની છે, જેમાં આ ચોથી બેઠક હતી. આ બેઠક દરમિયાન અધિકારીઓએ શાસનમાં નવીનતા અને ટીમવર્ક, હેલ્થકેર, હેલ્થ એજ્યુકેશન, કૃષિ, જળ સંસાધન, ઇ-ગવર્નન્સ, કરવેરાનો વહીવટ અને જીએસટી, વેપારવાણિજ્યને સરળ કરવા, ફરિયાદ નિવારણ અને બાળ અધિકારો જેવા વિષયો પર તેમનાં અનુભવો વહેંચ્યાં હતાં. પ્રધાનમંત્રીએ અધિકારીઓને શાસનની પ્રક્રિયાઓને સુધારવા કામ કરવા અપીલ કરી હતી. તેમણે કહ્યું હતું કે, ટીમનો જુસ્સો વધારવા માનવીય સ્પર્શ આવશ્યક છે, જેના પરિણામે સંયુક્તપણે શ્રેષ્ઠ પરિણામો મળી શકે છે. અત્યારે વૈશ્વિક ફલક પર ભારતની તરફેણમાં ઊભા થયેલા સકારાત્મક વાતાવરણને સૂચવીને પ્રધાનમંત્રીએ અધિકારીઓને વર્ષ 2022 સુધી ન્યૂ ઇન્ડિયા (નવા ભારત)નું નિર્માણ કરવા સ્પષ્ટ ઉદ્દેશો સાથે કામ કરવા જણાવ્યું હતું.
ભારત અને મોરોક્કો વચ્ચે આરોગ્યના ક્ષેત્રે થયેલા સમજૂતિ કરારને કેબિનેટની મંજૂરી

પ્રધાન મંત્રી શ્રી નરેન્દ્ર મોદીના અધ્યક્ષ સ્થાને મળેલી કેબિનેટની બેઠકમાં આરોગ્યના ક્ષેત્રે ભારત અને મોરોક્કો વચ્ચે થયેલા સમજૂતિ કરાર પર હસ્તાક્ષરને કેબિનેટ દ્વારા મંજૂરી આપવામાં આવી છે. આ સમજૂતિ કરાર હેઠળ સહયોગના નીચે મુજબનાં ક્ષેત્રોને આવરી લેવામાં આવ્યા છેઃ- 1. બાળકોને હૃદય અને રક્તનલિકા તેમજ કેન્સર સહિતના બિન ચેપી રોગો 2. ઔષધ નિયંત્રણ અને ફાર્માસ્યુટિકલ ગુણવત્તા નિયંત્રણ 3. ચેપી રોગો 4. માતા, બાળક અને ગર્ભસ્થ બાળકનું આરોગ્ય 5. સારી પ્રણાલિઓના આદાન-પ્રદાન માટે હોસ્પિટલો વચ્ચે પરસ્પર સહયોગ 6. હોસ્પિટલો અને આરોગ્ય સેવાઓના વ્યવસ્થાપન અંગે વહિવટી તાલિમ 7. પરસ્પર નિર્ણય કરીને નક્કી કરવામાં આવતા સહયોગના અન્ય ક્ષેત્રો આ સહયોગની વિસ્તૃત વિગતો માટે અને સમજૂતિ કરારના અમલીકરણમાં સમીક્ષા માટે એક વર્કિંગ ગ્રુપની રચના કરવામાં આવશે.
પ્રધાનમંત્રીએ યુક્રેનના મહામહિમ રાષ્ટ્રપતિ વોલોદિમિર ઝેલેન્સકી સાથે વાત કરી

પ્રધાનમંત્રી શ્રી નરેન્દ્ર મોદીએ આજે (07-03-2022) સવારે યુક્રેનના મહામહિમ રાષ્ટ્રપતિ વોલોદિમિર ઝેલેન્સકી સાથે વાત કરી હતી. રાષ્ટ્રપતિ ઝેલેન્સકીએ પ્રધાનમંત્રીને સંઘર્ષની સ્થિતિ અને યુક્રેન અને રશિયા વચ્ચે ચાલી રહેલી વાટાઘાટો વિશે વિગતવાર માહિતી આપી હતી. પ્રધાનમંત્રીએ ચાલી રહેલા સંઘર્ષ અને તેના પરિણામે માનવીય સંકટ અંગે ઊંડી ચિંતા વ્યક્ત કરી હતી. પ્રધાનમંત્રીએ હિંસા તાત્કાલિક બંધ કરવાના તેમના આહ્વાનનો પુનરોચ્ચાર કર્યો અને નોંધ્યું કે ભારત હંમેશા મુદ્દાઓના શાંતિપૂર્ણ ઉકેલ અને બંને પક્ષો વચ્ચે સીધી વાતચીત માટે ઊભું રહ્યું છે. પ્રધાનમંત્રીએ યુક્રેનમાંથી 20000થી વધુ ભારતીય નાગરિકોને બહાર કાઢવામાં તેમની સુવિધા માટે યુક્રેનિયન અધિકારીઓનો આભાર માન્યો હતો. તેમણે યુક્રેનમાં હજુ પણ ભારતીય વિદ્યાર્થીઓની સુરક્ષા અને સલામતી માટે ઊંડી ચિંતા વ્યક્ત કરી હતી અને તેમના ઝડપી અને સુરક્ષિત સ્થળાંતરની જરૂરિયાત પર ભાર મૂક્યો હતો.
કેન્દ્રિય મંત્રીમંડળે મોડેલ શોપ્સ એન્ડ એસ્ટાબ્લિશ્મેન્ટ્સ (રોજગારના નિયમનો અને સેવાની શરતો) વિધેયક, 2015 અંગે વિચારણા કરી

પ્રધાનમંત્રી શ્રી નરેન્દ્ર મોદીના અધ્યક્ષસ્થાને કેન્દ્રિય મંત્રીમંડળે મોડેલ શોપ્સ એન્ડ એસ્ટાબ્લિશ્મેન્ટ્સ (રોજગારના નિયમનો અને સેવાની શરતો) વિધેયક, 2015 અંગે વિચારણા કરી હતી. આ વિધેયક હવે રાજ્યો અને કેન્દ્રશાસિત પ્રદેશોને મોકલવામાં આવશે, જેથી તેઓ તેમના વ્યક્તિગત કાયદાઓમાં સુધારણા કરી શકે. રાજ્યો અને કેન્દ્ર શાસિત પ્રદેશો આ વિધેયકને યથાવત્ અથવા તો તેમાં પોતાની જરૂરિયાત મુજબ વિધેયકની જોગવાઈઓમાં સુધારા કર્યા પછી અમલી બનાવી શકે છે. આ ખરડા અંગે ઈન્ટરનેટ દ્વારા લોકો સાથે વિસ્તૃત વિચારવિમર્શ તેમજ ચર્ચાઓ તેમજ નોકરિયાતો, શ્રમિકોના પ્રતિનિધિઓ, નોકરીદાતાઓના મંડળો અને સંઘો તેમજ રાજ્ય સરકારો સાથે ત્રિપક્ષીય સલાહકાર પ્રક્રિયા દ્વારા ચર્ચાવિચારણા બાદ વિધેયકને આખરી સ્વરૂપ અપાયું હતું. વિધેયકના મુસદ્દાના મુખ્ય મુદ્દા આ મુજબ છે :- • તેમાં મેન્યુફેક્ચરીંગ એકમ સિવાયનાં દસ કે વધુ કર્મચારીઓને રોજગાર આપતા એકમને આવરી લેવાશે. • વિધેયકમાં એકમને વર્ષના 365 દિવસ કામ કરવાની તેમજ એકમ ખુલવાનો તેમજ બંધ કરવાના સમય અંગે સ્વતંત્રતા અપાઈ છે. • જો એકમમાં આશ્રય, આરામ કરવાના ખંડ સહિત મહિલા શૌચાલય, મહિલાઓની ગરિમાને પર્યાપ્ત રક્ષણ મળે અને પરિવહનની સુવિધા અપાય વગેરે હોય, તો મહિલાઓને રાતપાળી માટે મંજૂરી અપાઈ છે. • ભરતી, તાલીમ, બદલી કે પ્રમોશન જેવી બાબતોમાં મહિલાઓ સાથે ભેદભાવ ન થવો જોઈએ. • સરળ પ્રક્રિયા દ્વારા ઓનલાઈન સર્વસામાન્ય રજિસ્ટ્રેશન • કર્મચારીઓની સલામતિ અને સ્વાસ્થ્ય માટે નોકરીદાતાએ લેવાનાં પર્યાપ્ત ધોરણોનાં નિયમો નક્કી કરવાના અધિકારો સરકાર પાસે રહેશે. • પીવાનું સ્વચ્છ અને સુરક્ષિત પાણી • જો વ્યક્તિગત એકમ જગ્યાના અભાવને કારણે કે કોઈ અન્ય કારણોસર શૌચાલય, ઘોડિયાઘર, પ્રાથમિક ઉપચાર અને કેન્ટિનની સગવડો ન કરી શકે તેમ હોય તો એકમોના જૂથ દ્વારા આ સવલતો આપવી. • રાષ્ટ્રીય રજાના દિવસો ઉપરાંત પાંચ તહેવારોની ચાલુ પગારે રજા, વગેરે. • ઉચ્ચ કૌશલ્ય ધરાવતા કર્મચારીઓ (દાખલા તરીકે, આઈટી, બાયોટેકનોલોજી અને સંશોધન અને વિકાસ વિભાગ) જો ત્રિમાસિક ગાળામાં વધુમાં વધુ 125 કલાકનો ઓવરટાઈમ કરે તો તેમને રોજના નવ કલાક અને અઠવાડિયાના 48 કલાક કામ કરવામાંથી છૂટ મોડેલ વિધેયકને પગલે કાયદાકીય જોગવાઈઓમાં એકરૂપતા આવશે, તેને તમામ રાજ્યો અપનાવી શકે તેવું સરળ બનાવાયું છે, જેનાથી સમગ્ર દેશમાં કામકાજની સમાન શરતોની ખાતરી મળે છે તેમજ વેપાર કરવો અને રોજગારની તકો ઊભી કરવી સરળ બનશે.
પ્રધાનમંત્રી નવી દિલ્હીમાં તેમના નિવાસસ્થાને શીખ પ્રતિનિધિમંડળની યજમાની કરશે

પ્રધાનમંત્રી શ્રી નરેન્દ્ર મોદી નવી દિલ્હીમાં તેમના નિવાસસ્થાને શીખ પ્રતિનિધિમંડળની યજમાની કરશે. શ્રી મોદી આજે સાંજે લગભગ 5.30 વાગ્યે સભાને સંબોધશે. એક ટ્વીટમાં પ્રધાનમંત્રીએ કહ્યું; "આજે સાંજે, હું મારા નિવાસસ્થાને એક શીખ પ્રતિનિધિમંડળની યજમાની કરીશ. આ જૂથમાં જીવનના વિવિધ ક્ષેત્રના લોકોનો સમાવેશ થાય છે. હું પણ સાંજે 5:30 વાગ્યે સભાને સંબોધન કરીશ. જુઓ…"
મંત્રીમંડળે ડબલ કરવેરા ટાળવા અને કરવેરાની ચોરી અટકાવવા ભારત અને સાયપ્રસ વચ્ચે થયેલી સમજૂતી અને પ્રોટોકોલને મંજૂરી આપી

ભારતે આજે કરવેરાની ચોરી, “રાઉન્ડ ટ્રિપિંગ”, અને “મૂળભૂત ધોવાણ/નફાનું સ્થળાંતરણ” સામે અન્ય એક મોટું પગલું લીધું હતું. પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે ભારત અને સાયપ્રસ વચ્ચે ડબલ કરવેરાને ટાળવા અને આવક પર કરવેરાના સંબંધ સાથે રાજકોષીય કરચોરી અટકાવવા સમજૂતી અને પ્રોટોકોલને મંજૂરી આપી છે. તાજેતરમાં મોરેશિયસ સાથે થયેલા ડબલ ટેક્ષેશન એવોઇડન્સ એગ્રીમેન્ટના સુધારા પછી આ પગલું લેવામાં આવ્યું છે. મોરેશિયસની જેમ સાયપ્રસ સાથેની સંધિ મૂડીગત લાભના નિવાસ-આધારિત કરવેરા માટેની સુવિધા પ્રદાન કરે છે. મંત્રીમંડળે સંધિમાં સુધારાની મંજૂરી આપતા સાયપ્રસમાં આધાર ધરાવતી કંપનીઓ માટે ભારતમાં મૂડીગત લાભ પર કરવેરો લાગશે, જે બમણા કરવેરામાં રાહતને આધિન હશે. બીજા શબ્દોમાં કહીએ તો ભારત ભારતમાં કામગીરી પર મૂડીગત લાભ પર કરવેરો લાદવાનો અધિકાર ધરાવશે. રહેણાક આધારિત કરવેરા માટે થયેલી અગાઉની સંધિમાં જોગવાઈઓ જે દેશમાં નાણાકીય અને વાસ્તવિક રોકાણ થતું હતું, ત્યાંથી કરવેરાની ચુકવણી ટાળવા વિવિધ રોકાણોનું કૃત્રિમ ડાયવર્ઝન કરવાનો માર્ગ પ્રદાન કરતી હતી અને તેના પગલે જે દેશમાં વાસ્તવિક રોકાણ અને કામગીરી થતી હતી, ત્યાં કરવેરાની ચોરી કરવાનું સુલભ થતું હતું. મોરેશિયસ સાથે થયેલી સંધિની જેમ આ સુધારો આવી કરચોરીને અટકાવશે. આ જ પ્રકારના ફેરફારો કરવા સિંગાપોર સાથે પણ વાટાઘાટ ચાલુ છે.
બાળકો સંબધિત જાતીય શોષણના ગુનાઓ માટે આકરી સજાની જોગવાઇ

પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળ દ્વારા બાળકોને જાતીય શોષણ સામે સુરક્ષા આપવા માટે ઐતિહાસિક નિર્ણય લેવામાં આવ્યો છે, જે અંતર્ગત બાળ જાતીય ગુના સંરક્ષણ કાયદો 2012 (પોક્સો)માં સુધારો કરવાની મંજૂરી આપવામાં આવી છે. તેમાં બાળકો સંબંધિત જાતીય ગુનાઓ બદલ મૃત્યુદંડ સહિત આકરી સજાની જોગવાઇ કરવામાં આવી છે. અસર: • કાયદામાં સુધારા દ્વારા આકરી સજાની જોગવાઇથી બાળકો સંબંધિત ગુનાઓમાં ઘટાડો આવવાની સંભાવના છે. • તેનાથી આપત્તિમાં ફસાયેલા બાળકોના હિતોનું રક્ષણ કરી શકાશે અને તેમની સુરક્ષા તેમજ સન્માન સુનિશ્ચિત કરી શકાશે. • સુધારાનો હેતુ બાળકો સંબંધિત ગુનાઓ અને તે સંબંધિત સજાની વ્યવસ્થાને વધુ સ્પષ્ટ કરવાનો છે. પૃષ્ઠભૂમિ: પોક્સો, કાયદો 2012 બાળકોને જાતીય શોષણ, જાતીય ગુના તેમજ અશ્લીલ સામગ્રી સામે સુરક્ષા આપવા માટે લાવવામાં આવ્યો હતો, જેનો હેતુ બાળકોના હિતોનું રક્ષણ કરવાનો અને તેમનું કલ્યાણ સુનિશ્ચિત કરવાનો છે. આ કાયદા અંતર્ગત 18 વર્ષથી ઓછી ઉંમરના હોય તેમને બાળકો તરીકે વ્યાખ્યાયિત કરવામાં આવ્યા છે અને દરેક સ્તરે બાળકોના હિતો તેમજ તેમના કલ્યાણને સર્વોચ્ચ પ્રાથમિકતા આપીને તેમના શારીરિક, માનસિક તેમજ સામાજિક વિકાસને સુનિશ્ચિત કરવામાં આવ્યા છે. આ કાયદો લૈંગિક સમાનતા પર આધારિત છે.
પ્રધાનમંત્રીએ જાબુઆમાં સિલેન્ડર વિસ્ફોટમાં માર્યા ગયેલા લોકો પ્રત્યે સંવેદના પ્રગટ કરી

પ્રધાનમંત્રી શ્રી નરેન્દ્ર મોદીએ જાબુઆમાં સિલેન્ડર વિસ્ફોટના કારણે માર્યા ગયેલા લોકો પ્રત્યે સંવેદના વ્યક્ત કરી છે. પ્રધાનમંત્રીએ કહ્યું કે, “જાબુઆમાં સિલેન્ડર વિસ્ફોટના કારણે માર્યા ગયેલા લોકોના સમાચાર જાણી અત્યંત દુઃખ પહોંચ્યું છે. મૃતકોના પરિવારજનોને મારી હાર્દિક સંવેદનાઓ. હું ઘાયલો જલ્દી સાજા થાય એવી કામના કરું છું. મધ્ય પ્રદેશ સરકાર ગંભીરતાથી સ્થિતિ પર નજર રાખી રહી છે.”
મંત્રીમંડળે ભારત અને મ્યાનમાર વચ્ચે જમીન સરહદ પાર કરવા માટે થયેલી સમજૂતીને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રિય મંત્રીમંડળે જમીન સરહદ પાર કરવાનાં મુદ્દે ભારત અને મ્યાનમાર વચ્ચે થયેલી સમજૂતીને મંજૂરી આપી છે. આ સમજૂતી બંને દેશોનાં સરહદી વિસ્તારોમાં રહેતાં સાધારણ લોકો માટે હાલ સ્વતંત્ર રીતે થતી અવરજવરનાં અધિકારોનાં નિયમન અને સમન્વય કરવાની સુવિધા આપશે. તે માન્ય પાસપોર્ટ અને વિઝાનાં આધારે લોકોની અવરજવરની સુવિધા પણ આપશે, જે બંને દેશો વચ્ચે આર્થિક અને સામાજિક આદાનપ્રદાનને વધારશે. આ સમજૂતી ભારત-મ્યાનમાર સરહદો પર લોકોની અવરજવરની વ્યવસ્થાને સક્ષમ બનાવે છે. આ સમજૂતીથી ભારતનાં ઉત્તર પૂર્વનાં રાજ્યનાં લોકો અને મ્યાનમાર નાં લોકો વચ્ચે જોડાણ અને આદાનપ્રદાનમાં વધારો થશે એવી અપેક્ષા છે. આ સમજૂતી ઉત્તર પૂર્વનાં અર્થતંત્રને પ્રોત્સાહન આપશે તથા વેપાર અને લોકો વચ્ચેનાં સંબંધોને પ્રોત્સાહન આપવા મ્યાનમાર સાથે આપણાં ભૌગોલિક જોડાણમાં વધારો કરશે. આ સમજૂતી સરહદને સમાંતર રહેતાં મોટાં જનજાતીય સમુદાયોનાં પરંપરાગત અધિકારોનું રક્ષણ કરશે, જે જમીન સરહદ પર સ્વતંત્ર રીતે અવરજવર કરવા ટેવાયેલા છે.
પ્રધાનમંત્રીએ પરમ પાવન ડૉ. શ્રી શ્રી શ્રી શિવકુમારા સ્વામીગલુને તેમની જયંતિ નિમિત્તે નમન કર્યા

પ્રધાનમંત્રી શ્રી નરેન્દ્ર મોદીએ પરમ પાવન ડૉ. શ્રી શ્રી શ્રી શિવકુમારા સ્વામીગલુને તેમની જયંતિ નિમિત્તે નમન કર્યા છે. એક ટવીટમાં પ્રધાનમંત્રીએ કહ્યું કે, "હું પરમ પાવન ડૉ. શ્રી શ્રી શ્રી શિવકુમારા સ્વામીગલુને તેમની જયંતિ પર નમન કરું છું. સમાજની સેવા કરવા અને ગરીબોની સંભાળ રાખવા માટેના તેમના અસંખ્ય પ્રયત્નોને બહોળા પ્રમાણમાં યાદ કરવામાં આવે છે. અમે તેમના ઉમદા વિચારો અને પ્રેરણા સાથે ગાઢ રીતે જોડાયેલા છીએ.
પ્રધાનમંત્રી શ્રીએ યુનિટાર પ્રત્યે કૃતજ્ઞતા વ્યક્ત કરી

પ્રધાનમંત્રી શ્રી નરેન્દ્ર મોદીએ યુએન ઇન્સ્ટિટ્યૂટ ફોર ટ્રેનિંગ એન્ડ રિસર્ચ (યુનિટાર) પ્રત્યે કૃતજ્ઞતા વ્યક્ત કરી છે. યુનિટારે બિનસંક્રમક રોગોથી અકાળ મૃત્યુદર ઘટાડવામાં ભારતની નોંધપાત્ર પ્રગતિની પ્રશંસા કરી છે. એક ટવીટમાં પ્રધાનમંત્રી શ્રીએ કહ્યું, "ભારત બિનસંક્રમક રોગોને અટકાવવા અને વધુ તંદુરસ્તી વધારવા માટેના પ્રયત્નોમાં મોખરે છે. યુનિટારના માયાળુ શબ્દો માટે આભારી છું. આપણે બધાએ સાથે મળીને આપણા ગ્રહને સ્વસ્થ બનાવવાનો રહેશે."
પ્રધાનમંત્રીએ ઉત્તરપ્રદેશમાં વિવિધ પરિયોજનાઓનાં ભૂમિપૂજન કાર્યક્રમમાં હાજરી આપી

પ્રધાનમંત્રી શ્રી નરેન્દ્ર મોદીએ આજે લખનઉની મુલાકાત લીધી હતી. તેમણે ઉત્તરપ્રદેશમાં રૂ. 60,000 કરોડથી વધારેનાં રોકાણ સાથે 81 પ્રોજેક્ટનાં શિલાન્યાસ કાર્યક્રમમાં હાજરી આપી હતી. ઉત્તરપ્રદેશ ઇન્વેસ્ટર્સ સમિટનાં આયોજનનાં થોડાં મહિનાની અંદર આ વિવિધ પરિયોજનાઓએ આકાર લીધો છે. ઉત્તરપ્રદેશ ઇન્વેસ્ટર્સ સમિટનું આયોજન ફેબ્રુઆરી, 2018માં થયું હતું, જેનો ઉદ્દેશ રાજ્યમાં રોકાણને આકર્ષવાનો અને ઔદ્યોગિકરણને પ્રોત્સાહન આપવાનો હતો. અહીં પ્રધાનમંત્રીએ દેશનાં વિવિધ વિસ્તારોમાં ભારે વરસાદનો ઉલ્લેખ કર્યો હતો. તેમણે જણાવ્યું હતું કે, કેન્દ્ર સરકાર સ્થિતિ પર નજર રાખી રહી છે અને તમામ અસગ્રસ્ત લોકોને સહાય કરવા રાજ્ય સરકારો સાથે કાર્ય કરી રહી છે. તેમણે કહ્યું હતું કે, અમારી સરકાર નાગરિકોની સારસંભાળ લેનાર સંવેદનશીલ સરકાર છેઅમારો ઉદ્દેશ લોકોનાં જીવનમાં મુશ્કેલીઓ દૂર કરવાનો અને જીવનની સરળતા વધારવાનો છે. તેમણે જણાવ્યું હતું કે, આજે આપણે ઉત્તરપ્રદેશની કાયપલટ કરવાનાં પ્રયાસરૂપે એકત્ર થયાં છીએ. તેમણે કહ્યું હતું કે, આ પ્રોજેક્ટ પાંચ મહિનાની અંદર (દરખાસ્તથી ભૂમિપૂજન) વાસ્તવિક સ્વરૂપે આકાર લઈ રહ્યાં છે, જે ખરેખર ઉત્કૃષ્ટ બાબત છે, તેમણે આ સિદ્ધિ બદલ સરકારને અભિનંદન પાઠવ્યા હતાં. તેમણે નોંધ્યું હતું કે, આ વિવિધ પ્રોજેક્ટ રાજ્યનાં ચોક્કસ ક્ષેત્રો પૂરતાં મર્યાદિત નથી, પરંતુ તે રાજ્યને સંતુલિત વિકાસ માટે સક્ષમ બનાવશે. પ્રધાનમંત્રીએ રાજ્ય સરકારની નવી કાર્યશૈલીની પ્રશંસા કરી હતી અને જણાવ્યું હતું કે, રાજ્યમાં રોકાણનાં વાતાવરણમાં થયેલું પરિવર્તન રોજગારી, વેપાર, સારાં માર્ગો, પર્યાપ્ત વીજ પુરવઠો અને ઉજ્જવળ ભવિષ્ય માટે અવસરો લાવ્યું છે. તેમણે કહ્યું હતું કે, આ વિવિધ પ્રોજેક્ટ રોજગારીની ઘણી નવી તકો પ્રદાન કરશે અને સમાજનાં વિવિધ તબક્કાઓને લાભાન્વિતકરશે. તેમણે જણાવ્યું હતું કે, ડિજિટલ ઇન્ડિયા અને મેક ઇન ઇન્ડિયા જેવા મુખ્ય કાર્યક્રમોને આ પ્રોજેક્ટ મારફતે મોટું પ્રોત્સાહન મળશે. પ્રધાનમંત્રીએ કહ્યું હતું કે, અત્યારે ગ્રામીણ વિસ્તારોમાં ત્રણ લાખ સામાન્ય સેવા કેન્દ્રો ફેલાયેલા છે, જે કાર્યદક્ષ અને પારદર્શક સેવાઓ પૂરી પાડવા સક્ષમ બનીને ગ્રામજનોનાં જીવનમાં પરિવર્તન લાવી રહ્યાં છે, તેમણે ઉમેર્યું હતું કે કેન્દ્ર સરકાર પરંપરાગત કાર્યશૈલીનો અંત લાવી રહી છે તથા સમાધાન અને જોડાણ પર ધ્યાન કેન્દ્રિત કરી રહી છે. તેમણે કહ્યું હતું કે, ભારત મોબાઇલ ફોનના ઉત્પાદનમાં વિશ્વમાં બીજો સૌથી મોટો દેશ બની ગયો છે અને આ ઉત્પાદન ક્રાંતિમાં ઉત્તરપ્રદેશનીમુખ્ય ભૂમિકા રહી છે. પ્રધાનમંત્રીએ જણાવ્યું હતું કે, માળખાગત પરિયોજનાઓ પૂર્ણ થવાથી ભારતમાં વેપાર-વાણિજ્ય કરવામાં વધારે સરળતા પ્રાપ્ત થશે અને માલપરિવહન પર થતો ખર્ચ ઘટશે. તેમણે ઉદ્યોગસાહસિકો અને વેપારીઓને ડિજિટલ નાણાકીય વ્યવહારો તરફ આગળ વધવા માટે વિનંતી કરી હતી. પ્રધાનમંત્રીએ દેશમાં વીજ પુરવઠો વધારવા માટે લેવામાં આવેલા વિવિધ પગલાંની રૂપરેખા રજૂ કરી હતી. તેમણે જણાવ્યંહ હતું કે, દેશ પરંપરાગત ઊર્જાથી સ્વચ્છ ઊર્જા તરફ આગેકૂચ કરી રહ્યો છે તથા ઉત્તરપ્રદેશ સૌર ઊર્જાનું કેન્દ્ર બનશે. તેમણે જણાવ્યું હતું કે, ભારતની ઊર્જા ખાધ 2013-14માં 4.2 ટકાથી ઘટીને અત્યારે 1 ટકાથી ઓછી થઈ છે. પ્રધાનમંત્રીએ જણાવ્યું હતું કે, નવા ભારતનોરોડમેપ જન ભાગીદારી મારફતે લોકોની આકાંક્ષાઓ પૂર્ણ કરવાનો છે.
પ્રધાનમંત્રીએ શ્રી ગુરૂ નાનકદેવજીના 550માં પ્રકાશ પર્વ નિમિત્તે લોકોને શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ શ્રી ગુરૂ નાનકદેવજીના 550માં પ્રકાશ પર્વ નિમિત્તે લોકોને શુભેચ્છા પાઠવી હતી. પ્રધાનમંત્રીએ કહ્યું, “આ દિવસ શ્રી ગુરૂ નાનકદેવજીના ન્યાયપૂર્ણ, સમાવેશી અને સૌહાર્દપૂર્ણ સમાજના નિર્માણ માટેના સ્વપ્નને પૂર્ણ કરવા માટે પોતાને ફરી સમર્પિત કરવાનો છે.”
પ્રધાનમંત્રીએ લદ્દાખના નિમુમાં ભારતીય જવાનોની મુલાકાત લીધી

પ્રધાનમંત્રી શ્રી નરેન્દ્ર મોદીએ આજે લદ્દાખના નિમુની મુલાકાત લીધી હતી અને ભારતીય જવાનોને મળ્યા હતા. નિમુ વિસ્તાર ઝંસ્કાર રેન્જથી ઘેરાયેલો છે અને સિંધુ નદીના કાંઠે આવેલો છે. પ્રધાનમંત્રી ભારતીય સૈન્યના ટોચના અધિકારીઓને મળ્યા હતા અને ભારતીય સૈન્ય, વાયુસેના અને